The Day of the Triffids (film)
The Day of the Triffids () je britanski science fiction film snimljen 1962. u režiji Stevea Sekelyja. Predstavlja adaptaciju istoimenog romana Johna Wyndhama. Protagonist, čiji lik tumači Howard Keel, je oficir američke trgovačke mornarice koji je zbog boravka u bolnici ostao nezahvaćen posljedicama meteorskog pljuska koji je oslijepio većinu stanovništva Britanije. Radnja prikazuje kako pokušava preživjeti u kaosu koji je nastao, pri čemu najveću opasnost predstavljaju neobične i ogromne pokretne biljke mesožderke zvane trifide nastale iz meteorskih spora.

The Day of the Triffids je snimljen sa relativno niskim budžetom, ali su autori pokazali izuzetnu domišljatost te stvorili niz za rane 1960-e prilično dojmljivih scena. Poklonici Wyndhamovog romana su, međutim, bili nezadovoljni brojnim promjenama u odnosu na predložak, a koje se prvenstveno tiču neobično jednostavnog metoda kojima čovječanstvo na kraju uklanja trifide (a koji će, kasnije, na svoj način modificirati M. Night Shyamalan u filmu Signs).

Godine 1981. je BBC snimio mini-seriju koja se daleko vjernije držala predloška, slično kao i mini-serija iz 2009. godine.

Izvori

Vanjske veze

Britanski filmovi
SF-filmovi
Filmovi katastrofe
Authority control 2